Legal Document

Category: 357

Text:
95. ΝΟΜΟΘΕΤ. ΔΙΑΤΑΓΜΑ υπ’ αριθ. 829 της 6/8 Φεβρ. 1971 (ΦΕΚ Α΄ 28) Περί αυξήσεως των συντάξεων εν γένει του Δημοσίου. ΄Αρθρ.1.-1.(Κωδικοποιήθηκε από το Π.Δ. 1041/1979, (κατωτ. σελ. 90,657). 2.Τα εν παρ. 2 του άρθρ. 4 του Α.Ν. 377/1968 «περί ρυθμίσεως των συντάξεων κλπ.» ποσά συνταξίμου μισθού των οπλιτών ως ταύτα διεμορφώθησαν δια της παρ. 2 του άρθρ. 1 του Ν.Δ. 80/1969 «περί αυξήσεως των συντάξεων κλπ.» ως και της παρ. 2 του άρθρ. 1 του Ν.Δ. 416/1970, αυξάνονται κατά ποσοστόν 12%. 3.Δια τον καθορισμόν της προσαυξήσεως λόγω πτητικών ή καταδυτικών εξαμήνων ή τοιούτων Αλεξιπτωτιστού λαμβάνεται ο εκάστοτε βασικός μισθός ενεργείας του βαθμού σμηναγού, υποπλοιάρχου ή λοχαγού. 4.Αι διατάξεις του παρόντος άρθρου εφαρμόζονται και δια τους προ της ισχύος αυτών εξελθόντας της υπηρεσίας. ΄Αρθρ.2.-Αι εκ του Δημοσίου Ταμείου καταβαλλόμεναι πάσης φύσεως συντάξεις και βοηθήματα, εξαιρέσει των καθοριζομένων επί τη βάσει του εκάστοτε μισθού ενεργείας, αυξάνονται κατά ποσοστόν 12% επί του ποσού της συντάξεως ή βοηθήματος του διαμορφωθέντος δια των μέχρι της ισχύος του παρόντος χορηγηθεισών αυξήσεων. Κατά το αυτό ως άνω ποσοστόν αυξάνονται και τα πάσης φύσεως προσωπικά και αμεταβίβαστα επιδόματα ανικανότητος ως και αι προσαυξήσεις αυτών περιλαμβανομένων και των εν άρθρ. 54 του Α.Ν. 1854/51 επιδομάτων. 2.Τα εν παρ. 2 του άρθρ. 2 του Ν.Δ. 416/1970 αναφερόμενα ποσοστά 75, 85, 90, 100, 115 και 140 τοις εκατόν, αυξάνονται αντιστοίχως εις 80, 90, 100, 110, 120 και 150% τοις εκατόν. ΄Αρθρ.3.-1.Το εν παρ. 2 του άρθρ. 5 του Α.Ν. 377/1968 προσωρινόν επίδομα καταργείται. 2.Αι διατάξεις της παρ. 1 του άρθρ. 3 του Α.Ν. 377 του 1968 ως αύται συνεπληρώθησαν δια της παρ. 2 του άρθρ. 3 του Ν.Δ. 80/1969 και της παρ. 2 του άρθρ. 3 του Ν.Δ. 416 του 1970 εξακολουθούν ισχύουσαι το δε εκ της εφαρμογής αυτών προκύπτον ποσόν συντάξεως αυξάνεται κατά ποσοστόν 5%. 3.Αι διατάξεις της προηγουμένης παραγράφου εφαρμόζονται αναλόγως και προκειμένου περί συνταξιούχων των Σιδηροδρομικών Δικτύων περί ων η παρ. 3 του άρθρ. 5 του Ν.Δ. 80/1969. ΄Αρθρ.4.-Δι’ αποφάσεων του Υπουργού των Οικονομικών καθορίζεται ο τρόπος αναγνωρίσεως και πληρωμής του νέου ποσού της συντάξεως ή βοηθήματος ή επιδόματος των ήδη συνταξιούχων εκ της εφαρμογής του παρόντος και του Ν.Δ/τος υπ’ αριθ. 828/1971 «περί αυξήσεως του μισθού των δημοσίων υπαλλήλων, πολιτικών και στρατιωτικών και των υπαλλήλων των Νομικών Προσώπων Δημοσίου Δικαίου και χορηγήσεως επιδομάτων». ΄Αρθρ.5.-Αι διατάξεις του παρόντος Ν.Δ/τος ισχύουσι και προκειμένου α)περί συντάξεων μη καταβαλλομένων εκ του Δημοσίου Ταμείου, αλλά διεπομένων υπό των αυτών διατάξεων, είτε κατά παραπομπήν προς τα ισχύοντα επί συντάξεων του Δημοσίου, είτε δι’ ιδίων νομοθετημάτων επαναλαμβανόντων τας σχετικάς διατάξεις, και β)συντάξεων καταβαλλομένων εις τους συνταξιούχους των Σιδηροδρομικών Δικτύων. Άρθρ.6.-Τα της εφαρμογής του παρόντος Ν.Δ/τος προκύπτοντα ποσά συντάξεως στρογγυλοποιούνται εις την επομένην της μονάδος πεντάδα. (Αντί για τη σελ. 90,51(γ) Σελ. 90,51(δ) Τεύχος 739-Σελ. 119 Πολιτικές και Στρατιωτικές Συντάξεις 29.Β.α.93α-95 ΄Αρθρ.7.-Η ισχύς του παρόντος άρχεται από 1ης Ιαν. 1971.